રહેણાંકની કાયમી જગ્યાની સાથે સાથે રોજગારી એ તેમનો કાયમનો પ્રશ્ન હતો. આખી જીંદગી ઢોર ચરાવે તોય પોતાના નામે એક ઓરડી લઈ શકવાનું આ મીર પરિવારો કરી શકે તેમ નહોતા. તેમને પણ સામખ્યારીમાં રહેતા મીરની જેમ લેસપટ્ટી વેચવાનો વ્યવસાય કરવો હતો પણ એ માટે પાસે એક રૃપિયાનીયે બચત નહોતી. સંસ્થા તો તેમની ભાષામાં કહુ તો તેમની મા છે. એટલે વસાહતના અબ્બાસાઈએ લેસપટ્ટીના વ્યાપાર માટે રુા. 20,000ની લોન આપવા VSSMને વિનંતી કરી.